Nokia

Nokia Oyj je fínska nadnárodná spoločnosť verejnosti známa najmä v 90. rokoch minulého storočia výrobou mobilných telefónov a budovaním sieťovej infraštruktúry. Začiatkom nového tisícročia ignorovala vývoj nových systémov (2003, Android) a až do roku 2010  podporovala operačný systém Symbian.

V septembri 2013 Nokia oznámila predaj svojej divízie Devices & Services (Zariadenia a služby) spoločnosti Microsoft za 7,17  miliardy dolárov. Po predaji sa viacerí zamestnanci presunuli pod novovzniknutú spoločnosť Microsoft Mobile. Spoločnosť sa vtedy preorientovala z výroby mobilov na telekomunikačné a internetové služby v troch dcérskych spoločnostiach Nokia Networks, zaoberajúcej sa primárne sieťovou infraštruktúrou, Here Maps, poskytujúcej mapové podklady a Nokia Technologies, zameranej na výskum, vývoj a licencie. Divízia Nokia Technologies uviedla v lete 2014 projekt s názvom Z Launcher. Išlo o nadstavbu pre operačný systém Android. V roku 2015 sa Nokia zamerala na Internet vecí, čo znamenalo odpredaj divízie mapovania Here Maps a akvizíciu spoločnosti Alcatel-Lucent.

 Dejiny 
náhľad|Rolky toaletného papiera vyrobeného spoločnosťou Nokia v roku 1960, Múzeum Vapriikki, Tampere
Nokiu založili v roku 1865 a na začiatku sa zaoberala predajom dreva a výrobou papiera na juhozápade Fínska. V roku 1912 začala spolupracovať s Káblovým priemyslom (Finnish Rubber Works and Kaapelitehdas). 

Po fínskej obchodnej dohode so Sovietskym zväzom v šesťdesiatych rokoch sa spoločnosť Nokia rozšírila na sovietsky trh. Obchodovala s tovarmi od automatických telefónnych ústrední až po robotiku. Koncom sedemdesiatych rokov 20. storočia sa Sovietsky zväz stal hlavným trhom Nokie a pomohol jej dosiahnuť vysoké zisky. Spoločnosť Nokia spolupracovala so Sovietskym zväzom aj na vedeckých technológiách. Nokia dovážala mnohé súčiastky z USA a použila ich pre sovietov. Bolo to demonštráciou fínskeho obchodovania s oboma stranami, pretože Fínsko bolo počas studenej vojny neutrálne. 

V roku 1977 sa stal Kari Kairamo výkonným riaditeľom a transformoval podnikanie spoločnosti. Pod jeho vedením získala spoločnosť Nokia veľa iných spoločností: televíznu spoločnosť Salora, švédsku elektronickú a počítačovú spoločnosť Luxor AB, francúzsku televíznu spoločnosť Oceanic. Tak sa v roku 1987 Nokia stala tretím najväčším výrobcom televízorov v Európe (za spoločnosťami Philips a Thomson).

Samotná telekomunikačná história začala v roku 1980, keď Nokia začala vyvíjať mobilné telefóny pre analógovú sieť NMT. V roku 1992 predstavila svoj prvý mobilný telefón Nokia 1011 pre sieť GSM. Desať rokov po uvedení 2G telefónu prišla Nokia so svojím prvým 3G telefónom pre sieť W-CDMA.

História spoločnosti pokračovala v roku 2000 predstavením legendárneho modelu Nokia 3310, nástupcu Nokie 3210. Spomenutá novinka sa stala najpopulárnejším GSM telefónom nielen spoločnosti ako takej, ale aj celkovo, o čom svedčí aj 126 miliónov celosvetovo predaných kusov.

Nokia dominovala s operačným systémom Symbian až do roku 2010. Ignorovala vývoj systému Android, ktorý, keď bol predstavený v roku 2007, Nokia hodnotila "nevnímame ho ako konkurenciu"."Symbian, Nokia, Microsoft and Apple downplay Android relevance". Engadget. Retrieved November 9, 2012. Online (anglicky) Vo februári 2011 zostala Nokia jedinou spoločnosťou, stále podporujúcou Symbian mimo Japonska. Potom oznámila, že namiesto Symbianu bude používať Microsoft Windows Phone 7 ako primárnu platformu a neskôr outsourcovala vývoj Symbianu na spoločnosť Accenture. Posledný update Symbianu bol v roku 2012 a v septembri 2013 pohltila mobily Nokia firma Microsoft.

 Referencie 

 Externé odkazy 

 Oficiálna stránka Nokia
 Oficiálna stránka Here 
 Oficiálna stránka Microsoft Mobile
 Oficiálna stránka Z Launcher


Kategória:Výrobcovia mobilných telefónov
Kategória:Podniky vo Fínsku